CELEX: 32022D0624
Language: et
Date: 2022-04-12 00:00:00
Title: Komisjoni rakendusotsus (EL) 2022/624, 12. aprill 2022, millega lõpetatakse Venemaalt pärit teatavate rauast, legeerimata terasest või muust legeerterasest kuumvaltsitud lehttoodete impordile kehtestatud dumpinguvastaste meetmete osaline vahepealne läbivaatamine

13.4.2022   
               
               
                  ET
               
               
                  Euroopa Liidu Teataja
               
               
                  L 115/185
               
            
         KOMISJONI RAKENDUSOTSUS (EL) 2022/624,
         12. aprill 2022,
         millega lõpetatakse Venemaalt pärit teatavate rauast, legeerimata terasest või muust legeerterasest kuumvaltsitud lehttoodete impordile kehtestatud dumpinguvastaste meetmete osaline vahepealne läbivaatamine
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 (1) kaitse kohta dumpinguhinnaga impordi eest riikidest, mis ei ole Euroopa Liidu liikmed, eriti selle artikli 9 lõiget 1,
         ning arvestades järgmist:
         1.   MENETLUS
         
         1.1.   Kehtivad meetmed
         
         
                     (1)
                  
                  
                     Rakendusmäärusega (EL) 2017/1795 (2) (edaspidi „algmäärus“) kehtestas Euroopa Komisjon (edaspidi „komisjon“) lõpliku dumpinguvastase tollimaksu järgmiste muu hulgas Venemaalt pärit toodete impordi suhtes: teatavad rauast, legeerimata terasest või legeerterasest lehtvaltstooted, rullidena või mitte (sealhulgas mõõtu lõigatud tooted ja kitsad ribad), kuumvaltsitud, kuid edasi töötlemata, plakeerimata, pindamata või muul viisil katmata (kuumvaltsitud lehtterastooted) (edaspidi „vaatlusalune toode“).
                  
               1.2.   Läbivaatamistaotlus
         
         
                     (2)
                  
                  
                     Komisjon on saanud osalise vahepealse läbivaatamise taotluse vastavalt määruse (EL) 2016/1036 (edaspidi „alusmäärus“) artikli 11 lõikele 3. Läbivaatamistaotluse esitas liidu tootjate nimel Eurofer (edaspidi „taotluse esitaja“), paludes uurida ainult ühe Venemaa eksportiva tootja – PAO Severstal (edaspidi „Severstal“) – dumpingut.
                  
               
                     (3)
                  
                  
                     Algmäärusega kehtestati eraldi nimetatud Venemaa eksportivate tootjate impordile kindlaksmääratud suurusega tollimaks, mis jääb vahemikku 17,6–96,5 eurot tonni kohta; muude Venemaa äriühingute toodete impordile kehtestati jääktollimaks suurusega 96,5 eurot tonni kohta. Severstali toodete impordile kehtestati lõplik dumpinguvastane tollimaks suurusega 17,6 eurot tonni kohta.
                  
               1.3.   Osalise vahepealse läbivaatamise algatamine
         
         
                     (4)
                  
                  
                     Komisjon otsustas kooskõlas alusmääruse artikli 11 lõikega 3 algatada osalise vahepealse läbivaatamise, kus uuritakse ainult ettevõtja Severstal dumpingut. Komisjon avaldas 18. jaanuaril 2021 selle kohta teate Euroopa Liidu Teatajas (3) (edaspidi „algatamisteade“).
                  
               
                     (5)
                  
                  
                     Läbivaatamise uurimisperiood hõlmas ajavahemikku 1. jaanuarist kuni 31. detsembrini 2020.
                  
               1.4.   Huvitatud isikud
         
         
                     (6)
                  
                  
                     Algatamisteates palus komisjon Severstalil ja temaga seotud äriühingutel teatava tähtaja jooksul vastata küsimustikule. Ta teavitas nii taotluse esitajat kui ka eksportiva riigi ametiasutusi uurimise algatamisest ja kutsus neid selles osalema. Komisjon palus endast teada anda ja oma seisukohad esitada ka teistel isikutel, kelle tegevuse ja vaatlusaluse toote vahel on objektiivne seos.
                  
               2.   TAOTLUSE TAGASIVÕTMINE JA MENETLUSE LÕPETAMINE
         
         
                     (7)
                  
                  
                     Taotluse esitaja teatas 18. märtsil 2022 komisjonile, et võtab osalise vahepealse läbivaatamise taotluse tagasi.
                  
               
                     (8)
                  
                  
                     Alusmääruse artikli 9 lõike 1 kohaselt võib menetluse lõpetada, kui taotlus võetakse tagasi ja kui lõpetamine ei ole vastuolus liidu huvidega.
                  
               
                     (9)
                  
                  
                     Uurimise käigus ei ilmnenud ühtegi asjaolu, mis oleks näidanud, et läbivaatamisega seotud uurimise lõpetamine ei oleks liidu huvides.
                  
               
                     (10)
                  
                  
                     Komisjon jõudis järeldusele, et ainult ettevõtja Severstal dumpingut uuriv osaline vahepealne läbivaatamine tuleks lõpetada kehtivaid meetmeid muutmata.
                  
               3.   AVALIKUSTAMINE
         
         
                     (11)
                  
                  
                     Komisjon teatas huvitatud isikutele, et kavatseb taotluse tagasivõtmise tõttu uurimise lõpetada, ja palus neil esitada selle kohta märkusi. Ükski huvitatud isik ei olnud uurimise lõpetamise vastu.
                  
               
                     (12)
                  
                  
                     Käesolev otsus on kooskõlas alusmääruse artikli 15 lõike 1 alusel moodustatud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Lõpetatakse järgmiste Venemaalt pärit toodete impordi suhtes kohaldatavate dumpinguvastaste meetmete osaline vahepealne läbivaatamine: teatavad rauast, legeerimata terasest või legeerterasest lehtvaltstooted, rullidena või mitte (sealhulgas mõõtu lõigatud tooted ja kitsad ribad), kuumvaltsitud, kuid edasi töötlemata, plakeerimata, pindamata või muul viisil katmata ning mis kuuluvad CN-koodide 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (TARICi kood 7225191090), 7225 30 90, ex 7225 40 60 (TARICi kood 7225406090), 7225 40 90, ex 7226 19 10 (TARICi koodid 7226191091 ja 7226191095), 7226 91 91 ja 7226 91 99 alla.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 12. aprill 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 176, 30.6.2016, lk 21.
         
            (2)  Komisjoni rakendusmäärus (EL) 2017/1795, 5. oktoober 2017 millega kehtestatakse Brasiiliast, Iraanist, Ukrainast ja Venemaalt pärit teatavate rauast, legeerimata terasest või muust legeerterasest kuumvaltsitud lehttoodete impordi suhtes lõplik dumpinguvastane tollimaks ja lõpetatakse uurimine Serbiast pärit teatavate rauast, legeerimata terasest või muust legeerterasest kuumvaltsitud lehttoodete impordi suhtes (ELT L 258, 6.10.2017, lk 24).
         
            (3)  ELT C 18, 18.1.2021, lk 36.